אלדאר רובוז

אלדאר רובוז (במקור רוט, בהונגרית: Roboz Aladár; בודפשט, 9 בינואר 1895<ref></ref> – סן פרנסיסקו (קליפורניה), ארצות הברית, 1 ביוני 1986) היה מנהל תיאטרון קברט ידוע ומוכר הונגרי-יהודי<ref>http://death-records.mooseroots.com/d/n/Aladar-Roboz</ref><ref>[https://opac-nevter.pim.hu/record/-/record/PIM110823 אינדקס ביוגרפי הונגרי. אלדאר רובוז]</ref> ומנהל חברות הפקה של סרטי קולנוע. הוא אחיו הצעיר של מנהל התיאטרון אימרה רובוז.

== ביוגרפיה ==
הוריו היו דניאל רוט (1858-1922)<ref></ref> וינקה אונגרליידר (1870-1935)<ref></ref>. סבו וסבתו מצד אביו היו קלמן רוט ומינש לוי, סבו וסבתו מצד אימו היו מרק אונגרליידר ורוזאליה בלום. לאחר סיום לימודיו בבית הספר התגייס לצבא, הוכשר כקצין, נפצע בשנת 1917 ושוחרר כסגן בשנת 1918. באותה שנה הקים את תיאטרון (במת) האי מרגיט, אך המבנה הזה ליד מגדל המים פורק לאחר מכן. תחילה היה ראש מעבדת חברת הסרטים פרויקטוגרף ואחר כך מנהל מחלקת השכרת הסרטים של החברה. (לפי מקור אחר, הוא היה תחילה מנהל חברת הסרטים של Phönix Ltd<ref>Magyar színművészeti lexikon (szerk. Schöpflin Aladár)</ref>.) לאחר שיוז'ף נוימן מייסד "מפעל הפקת הסרטים קורונה" פרש העביר את ניהול מפעל הסרטים לאלדאר רובוז שכבר היה מוכר במקצוע. רובוז הפך את המפעל לחברה בע"מ והפך למנהלה בשנת 1919. מאוחר יותר החליף את המשרה הזאת בתפקיד מנכ"ל חברת Projectograph Motion Picture and Machine Factory. בשנת 1923 התחתן עם בתם של שאלאמון נוי ואירן זור בבודפשט<ref></ref>. התגרש בשנת 1939.

משנת 1923 עד 1938, עד החוק האנטישמי הראשון (שמכונה "החוק היהודי הראשון" שבעקבותיו חוקקו החוק היהודי השני והחוק היהודי השלישי), היה מנהל העסקים של החברה שהפעילה את התיאטרון בשם "הבמה של בולוואר טרז" (כיום: Teréz körúti Játékszín) התיאטרון שנפתח ב-1 בדצמבר 1923, נוהל מקצועית על ידי בלה שאלאמון כבמאי ואנדרה נאג' כמנהל אומנותי, שהפכו במהרה ביחד את התיאטרון לאחד הקברטים הפופולריים ביותר באותה תקופה בבודפשט. לאחר עזיבתם (1929 ו-1931 בהתאמה) עבר המוסד תקופת משבר, אך בתמיכתו הכספית של אחיו של אלדאר רובוז, אימרה רובוז, הוא הצליח להתאושש.

אלדאר רובוז נפרד מפרויקטוגרף בשנת 1926 וקיבל על עצמו גם את ניהול הרויאל אורפאום (Royal Orfeum) מה -1 בנובמבר 1930 הוא היה גם המנהל המקומי בבודפשט של חברת הסרטים הוינאית Schacha-Film. בשנת 1938 שלח את משפחתו (בראית הנולד) ללונדון. הוא שרד את תקופת מלחמת העולם השנייה ובמיוחד את התקופה של כניסת הוורמכט להונגריה ואת עלית מפלגת צלב החץ הנאצית-הונגרית לשלטון כשהוא מסתתר בבודפשט. לאחר המלחמה הפך ליורשו המקצועי של אחיו אימרה רובוז שנספה בשואה, אך עד מהרה עזב את הונגריה. הוא עבר לארצות הברית בשנת 1948, שם פגש מחדש את בנו, טמאש רובוז. בהמשך הקים סוכנות לתיאטרון ובשנת 1970 היה ממקימי "מועדון הקן" (Fészek Klub) של ניו יורק, שבחר בו גם כיו"ר הדירקטוריון.

==לקריאה נוספת==
*[http://mek.oszk.hu/08700/08756/html/IV/szin_IV.0067.pdf הלקסיקון ההונגרי לתיאטרון] Schöpflin Aladár. Magyar színművészeti lexikon, 53. o. (1929–1931)
* [http://mek.oszk.hu/02100/02139/html/sz22/196.html לקסיקון הונגרי לאומנות הבמה. אלדאר רובוז] Magyar színházművészeti lexikon. Főszerk. Székely György. Budapest: Akadémiai
* [http://epa.oszk.hu/00300/00336/00011/lexikon2.htm לקסיקון תולדות סרטי הקולנוע בהונגריה] Lexikon (2. rész). Filmspirál, 27. (2001/3. szám)
*[http://epa.oszk.hu/00300/00336/00006/25eves.htm מי ומי בתולדות הקולנוע ההונגרי] Lányi Viktor, Radó István, Held Albert: 25 éves a mozi – Roboz Aladár. Filmspirál, 22. (2000/1. szám), 1920
* ע[https://www.criticailapok.hu/index.php?option=com_content&view=article&id=37773&catid=23 ל אלדאר רובוז] Kővári Orsolya: Töredékek Roboz Aladárról és a Játékszín történetéből. Criticai Lapok, 2009.

==קישורים חיצוניים==

== הערות שוליים ==

קטגוריה:יהודים הונגרים
קטגוריה:מפיקי תיאטרון
קטגוריה:ניצולי השואה
קטגוריה:חיילים יהודים במלחמת העולם הראשונה
קטגוריה:יהדות בודפשט
קטגוריה:יהודים בצבא האוסטרו-הונגרי
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:מנהלי תיאטראות בהונגריה
קטגוריה:הונגרים שנולדו ב-1895
קטגוריה:הונגרים שנפטרו ב-1986